Seljački ručak
Seljački ručak (špa. Almuerzo de campesinos) jedna je od najranijih slika španskog umjetnika Diega Velázqueza. Oslikana u ulju na platnu 1618. godine, ona kombinuje mrtvu prirodu hrane i pića sa prikazom tri komična seljaka, čiju fiziognomiku umjetnik pobliže proučava. Kompozicija pokazuje mlađeg muškarca koji gestikulira desnom rukom u svrhu pojačavanja važnosti priče iz njegovih poluotvorenih usana, a stariji čovjek pažljivo sluša dok drži čašu do žene kako bi je ona mogla dopuniti vinom. Mrtva priroda uključuje: ribu, hljeb, šargarepu, limun i bakarnu posudu. Seljački ručak je skoro identično slikarsko djelo Diega Velázqueza sa još jednom slikom pod nazivom Ručak iz 1617.